Lolland

Un o ynysoedd Denmarc yn y Môr Baltig yw Lolland. Hi yw pedwaredd ynys Denmarc o ran maint, gydag arwynebedd o 1243 km², ac mae culfor Guldborgsund yn ei gwahanu oddi wrth ynys Falster. Mae'n rhan o dalaith Storstrøm, ac roedd poblogaeth yr ynys yn 65,764 yn 2010. Y dref fwyaf ar yr ynys yw Nakskov, gyda phoblogaeth o tua 13,000. Tir isel yw'r ynys i gyd, gyda'r pwynt uchaf dim ond 25 medr uwch lefel y môr. Mae'r ynys yn un o ardaloedd lleiaf cyfoethog Denmarc.